**Poznámky zo stretnutia so zadávateľom**

11.október 2017

Stretnutia sa zúčastnili členovia tímu MILG a zadávateľ Ing. Richard Balogh, PhD.

Súčasný systém na administráciu Športového klubu Sandberg:

* webová aplikácia
* využíva cookies
* databáza SQLite
* php

Účastník :

- môže sa prihlásiť na vypísaný tréning

- pri opätovnom prihlasovaní si systém pamätá jeho údaje - aj koľko ľudí predtým prihlásil

- môže sa odhlasovať z tréningov

- vidí prihlásených aj neprihlásených užívateľov

- systém nezakazuje prihlásiť/odhlásiť iných (ale nestáva sa to)

- môže sa opätovne zaregistrovať, aj keď už v zozname je

- vidí tréningy (aktívne / neaktívne)

- môže robiť export

- vidí poznámky k tréningom

- môže vkladať poznámku

- má prístup k návodu na prihlasovanie

- môže upravovať údaje účastníkov

Administrátor:

- prihlasuje sa do systému heslom

- vytvára, maže a edituje tréningy

- vytvára a maže kategórie

- vytvára a maže oddiely

- vidí prihlásených aj neprihlásených používateľov na tréning

- môže prihlasovať, odhlasovať a mazať účastníkov

- môže upravovať údaje účastníkov

- vidí návod

- môže pridávať pokyny k tréningu

- môže robiť export

- vidí všetky tréningy

- systém si pamätá predošlé údaje

- účastníkov vie sortovať podľa stĺpcov

Opravy a vylepšenia:

* keďže si cookies pamätajú predošlé údaje aj koľko ľudí bolo prihlásených z 1 PC, stáva sa, že ak chce užívateľ prihlásiť iba jedného, systém prihlási všetkých zapamätaných - cookies sa teda majú používať len na zobrazovanie dát, nie na operácie s nimi
* tréningy na úvodnej strane by mali byť usporiadané podľa dátumu, no nefunguje to, lebo zrejme dátum eviduje ako string
* prefarbovanie tréningov vzhľadom na termín (zelená/červená/sivá) funguje podľa iného času - bolo by dobré sa na to pozrieť
* staré (neaktuálne) tréningy dať do vlastnej záložky a zobrazovať len aktuálne
* po deadline sa môžu používatelia odhlásiť z tréningu - opraviť
* export by mal byť prítomný vždy (aj pred deadlinom), jeho formát by mal byť konfigurovateľný, stačilo by to robiť na základe nejakého dohodnutého textového formátu (napr. ABC9876;M-56Z;123456;PRIEZVISKO;MENO;POZNAMKA;...)
* export má problém s kódovaním - treba sa na to pozrieť
* tlačidlá, ku ktorým je nutné sa pracne dostávať scrollovaním, treba prehodiť vyššie/na stranu
* zamedziť duplicitnému prihlasovaniu užívateľov – login ?
* neprihlásených používateľov by bolo dobré sortovať podľa stĺpcov
* pozrieť sa na obsah sorter-u (zdá sa byť veľký)
* chýba nejaký návod a inštalačná príručka (nakopírovanie + prístupové práva)
* admin rozhranie prakticky nie je
* editovanie používateľov administrátorom by mohlo byť umožnené prekliknutím sa na nejakú tabuľku, ktorá by sa dala priamo editovať a nebolo by potrebné vchádzať do profilu používateľa
* pridať každému riadku tabuľky checkbox, aby sme mohli viaceré naraz napr. mazať
* pri vytváraní nových tréningov sa formulár zobrazuje úplne dole, treba k nemu scrollovať, bolo by fajn premiestniť ho hore
* zväčšiť poznámkové editovacie pole
* po vložení textu s diakritikou nič neuloží – upraviť minimálne tak, aby to z textu odstránilo diakritiku a následne uložilo v takom tvare
* ponúknuť kategórie hneď
* ideálne by bolo vytvárať tréningy pomocou zapamätaných šablón predošlých tréningov, aby nebolo nutné vkladať odznova údaje (kategórie, poznámka) napríklad tlačítkom kopíruj v tabuľke, by sa vytvorila editovateľná kópia daného tréningu
* poznámka v účastníkovi sa zapamätávať nemusí
* hneď vedľa ikonky tréningu alebo účastníka by mohli byť tlačidlá na aktiváciu/deaktiváciu, kopírovanie, vymazanie
* chýba stránka so zoznamom kmeňových členov (dva zoznamy - riadkový, vizitkový)
* používateľ sa môže opätovne zaregistrovať, aj keď už v zozname je
* ľudia by sa mali vedieť len prihlásit na tréning a nič viac
* skúsiť vymyslieť, ako sa bude priradzovať rodné číslo, adresa (ktoré sa získa osobnou komunikáciou) ku daným účastníkom